LATVIJAS REPUBLIKAS MINISTRU KABINETS

2016.gada\_\_\_ \_\_\_\_\_\_\_ Noteikumi Nr.\_\_\_\_\_

Rīgā (Prot. Nr.\_\_\_ \_\_§)

**Civilās aviācijas personāla veselības pārbaudes veikšanas, veselības apliecības izsniegšanas, aviācijas medicīnas ekspertu un aviācijas medicīnas centru sertificēšanas kārtība**

Izdoti saskaņā ar likuma „Par aviāciju” 30.1 panta otro un trešo daļu

# I. Vispārīgie jautājumi

1. Noteikumi nosaka kārtību, kādā:
	1. veic civilās aviācijas personāla veselības pārbaudes (turpmāk – veselības pārbaude);
	2. izsniedz veselības apliecības civilās aviācijas personālam (turpmāk – veselības apliecība);
	3. sertificē aviācijas medicīnas ekspertus;
	4. sertificē aviācijas medicīnas centrus.
2. Valsts aģentūra "Civilās aviācijas aģentūra" (turpmāk – Civilās aviācijas aģentūra) sertificē aviācijas medicīnas ekspertus un aviācijas medicīnas centrus, kā arī izsniedz:
	1. šo noteikumu 13.1., 13.2., 13.4. un 13.5.apakšpunktā minētās veselības apliecības Komisijas 2011.gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.1178/2011) IV pielikuma A apakšdaļas 2.iedaļas MED.A.040.punkta (f) apakšpunktā noteiktajos gadījumos;
	2. šo noteikumu 13.3. apakšpunktā minētās veselības apliecības Komisijas 2015. gada 20.februāra Regulas (ES) Nr.2015/340, ar ko nosaka tehniskās prasības un administratīvās procedūras saistībā ar gaisa satiksmes vadības dispečeru licencēm un sertifikātiem atbilstīgi Eiropas Parlamenta un Padomes Regulai (EK) Nr. 216/2008, groza Komisijas Īstenošanas regulu (ES) Nr. 923/2012 un atceļ Komisijas Regulu (ES) Nr.805/2011 (turpmāk – regula Nr.2015/340) IV pielikuma A apakšdaļas 2.iedaļas ATCO.MED.A.040.punkta (f) apakšpunktā noteiktajos gadījumos;
	3. veselības apliecības, ja:
		1. veselības apliecības pretendents (turpmāk – pretendents) maina valsti vai iestādi, kura ir izsniegusi viņam aviācijas personāla apliecību, licenci, sertifikātu, kvalifikāciju vai veikusi atestāciju;
		2. pretendents, ierodoties uz atkārtotu veselības pārbaudi, nevar iesniegt aviācijas medicīnas ekspertam iepriekš izdoto veselības apliecību;
		3. pretendentam veselības apliecībā ir norādīts ierobežojums, kas nosaka īpašas vai specifiskas prasības veselības pārbaudēm.
3. Civilās aviācijas aģentūra šajos noteikumos minēto lēmumu pieņemšanai var pieaicināt ekspertus – kompetentus speciālistus medicīnas jomā.
4. Šo noteikumu prasības neattiecas uz veselības pārbaudēm personām, kurām izsniedz gaisa kuģu tehniskās apkopes apliecības.
5. Eiropas aviācijas drošības aģentūras izstrādātie dokumenti Regulas Nr.1178/2011 prasību piemērošanai – "Attiecīgie līdzekļi atbilstības panākšanai un vadlīnijas. ARA daļa" (turpmāk – regulas Nr.1178/2011 ARA daļas vadlīnijas), "Attiecīgie līdzekļi atbilstības panākšanai un vadlīnijas. MED daļa" (turpmāk – regulas Nr.1178/2011 MED daļas vadlīnijas), "Attiecīgie līdzekļi atbilstības panākšanai un vadlīnijas. ORA daļa" (turpmāk – regulas Nr.1178/2011 ORA daļas vadlīnijas) un Regulas Nr.2015/340 prasību piemērošanai – "Attiecīgie līdzekļi atbilstības panākšanai un vadlīnijas. ATCO.AR daļa" (turpmāk – regulas Nr.2015/340 ATCO.AR daļas vadlīnijas), "Attiecīgie līdzekļi atbilstības panākšanai un vadlīnijas. ATCO.MED daļa" (turpmāk – regulas Nr.2015/340 ATCO.MED daļas vadlīnijas) un "Attiecīgie līdzekļi atbilstības panākšanai un vadlīnijas. ATCO.OR daļa" (turpmāk – regulas Nr.2015/340 ATCO.OR daļas vadlīnijas) – ir tulkoti latviešu valodā un publicēti Civilās aviācijas aģentūras mājaslapā internetā (www.caa.lv).

# II. Veselības pārbaudes veikšana un veselības apliecības izsniegšana

1. Pirmreizējo veselības pārbaudi civilās aviācijas personālam veic:
	1. aviācijas medicīnas centrs – pirmās un trešās klases veselības apliecības iegūšanai;
	2. aviācijas medicīnas centrs vai aviācijas medicīnas eksperts – otrās klases, LAPL (amatierpilota) un gaisa kuģa salona apkalpes locekļa veselības apliecības iegūšanai.
2. Atkārtotas veselības pārbaudes veselības apliecības iegūšanai veic aviācijas medicīnas centrs vai aviācijas medicīnas eksperts.
3. Pretendents, ierodoties uz veselības pārbaudi veselības apliecības saņemšanai, aviācijas medicīnas ekspertam uzrāda personu apliecinošu dokumentu un iesniedz:
	1. regulas Nr.1178/2011 IV pielikuma A.apakšdaļas 2.iedaļas MED.A.035.punkta (b) un (c) apakšpunktos minētos dokumentus pirmās klases, otrās klases, LAPL un gaisa kuģa salona apkalpes locekļa veselības apliecības saņemšanai;
	2. regulas Nr.2015/340 IV pielikuma A apakšdaļas 2.iedaļas ATCO.MED.A.035.punkta (b) un (c) apakšpunktos minētos dokumentus trešās klases veselības apliecības saņemšanai;
	3. iesniegumu:
		1. atbilstoši regulas Nr.1178/2011 ARA daļas vadlīniju AMC1 ARA.MED.135 punkta (a) apakšpunktā minētajām prasībām pirmās klases, otrās klases, LAPL un gaisa kuģu salona apkalpes locekļa veselības apliecības saņemšanai;
		2. atbilstoši regulas Nr.2015/340 ATCO.AR daļas vadlīniju AMC1 ATCO.AR.F.020 punktā minētajām prasībām trešās klases veselības apliecības saņemšanai;
	4. psihiatra atzinumu par veselības stāvokli;
	5. narkologa atzinumu par veselības stāvokli;
	6. ģimenes ārsta atzinumu par veselības stāvokli, kurā norādīti medicīniskie fakti, kas attiecas uz personīgo un pārmantoto slimību vēsturi.
4. Šo noteikumu 8.4., 8.5. un 8.6.apakšpunktā minētos atzinumus pretendents iesniedz, ierodoties uz pirmreizējo veselības pārbaudi.
5. Pēc šo noteikumu 8.punktā minēto dokumentu saņemšanas aviācijas medicīnas centrs vai aviācijas medicīnas eksperts 30 dienu laikā pretendentam veic veselības pārbaudi šo noteikumu 11.punktā norādītajā veselības pārbaudes apjomā. Minēto termiņu var pagarināt, ja saskaņā ar aviācijas medicīnas eksperta, aviācijas medicīnas centra vai Civilās aviācijas aģentūras norīkojumu, nepieciešams veikt papildu veselības pārbaudes.
6. Aviācijas medicīnas eksperts vai speciālists, pie kura pretendents ir norīkots, atbilstoši normatīvajiem aktiem par ārstniecības personu kompetenci, izvērtē:
	1. pirmās klases, otrās klases un LAPL veselības apliecības pretendenta veselības stāvokļa atbilstību regulas Nr.1178/2011 IV pielikuma B apakšdaļas 2. un 3.iedaļā, un regulas Nr.1178/2011 MED daļas vadlīniju B daļā minētajām prasībām;
	2. gaisa kuģa salona apkalpes locekļa veselības apliecības pretendenta veselības stāvokļa atbilstību regulas Nr.1178/2011 IV pielikuma C apakšdaļas 2.iedaļā un regulas Nr.1178/2011 MED daļas vadlīniju C daļā minētajām prasībām;
	3. trešās klases veselības apliecības pretendenta veselības stāvokļa atbilstību regulas Nr.2015/340 IV pielikuma B apakšdaļas 2.iedaļā un regulas Nr.2015/340 ATCO.MED daļas vadlīniju B daļā minētajām prasībām.
7. Ja aviācijas medicīnas eksperta vai speciālista veiktie pārbaužu rezultāti nav pietiekami, lai izvērtētu pretendenta veselības stāvokli, aviācijas medicīnas eksperts, aviācijas medicīnas centrs vai Civilās aviācijas aģentūra, to pamatojot, var pieprasīt veikt papildu veselības pārbaudi un izmeklējumus.
8. Ja pretendenta veselības stāvoklis atbilst šo noteikumu 11.1., 11.2. vai 11.3.apakšpunktā minētajām prasībām, aviācijas medicīnas centra vadītājs vai aviācijas medicīnas eksperts izsniedz šādu atbilstošu veselības apliecību:
	1. pirmās klases veselības apliecību:
		1. komercpilotiem;
		2. aviolīniju transporta pilotiem (kuri pilotē lidmašīnu vai helikopteru);
		3. daudzpilotu komandas pilotiem;
	2. otrās klases veselības apliecību:
		1. privātpilotiem;
		2. planiera pilotiem;
		3. gaisa balona pilotiem;
		4. studentpilotiem, kuri pretendē uz gaisa kuģa lidojumu apkalpes locekļa apliecību, kuras iegūšanai nepieciešama otrās klases veselības apliecība;
		5. lidotājiem–radiotelefona operatoriem;
		6. lidotājiem–kravas operatoriem;
		7. lidotājiem–novērotājiem;
		8. izpletņlēcējiem (instruktoriem);
		9. lidotājiem–stūrmaņiem;
		10. lidotājiem–inženieriem;
	3. trešās klases veselības apliecību:
		1. gaisa satiksmes vadības dispečeriem;
		2. gaisa satiksmes informatīvā dienesta operatoriem;
	4. LAPL veselības apliecību – amatierpilotiem un studentpilotiem, kuri pretendē uz gaisa kuģa lidojumu apkalpes locekļa apliecību, kuras iegūšanai nepieciešama LAPL klases veselības apliecība;
	5. gaisa kuģa salona apkalpes locekļu veselības apliecību – gaisa kuģu salona apkalpes locekļiem.
9. Ja pretendenta veselības stāvoklis daļēji atbilst šo noteikumu 11.1., 11.2 vai 11.3.apakšpunktā minētajām prasībām, taču ir pieļaujama attiecīgās klases veselības apliecības izsniegšana regulas Nr.1178/2011 IV pielikuma A apakšdaļas 2.iedaļas MED.A.040.punkta (f) apakšpunktā vai regulas Nr.2015/340 IV pielikuma A apakšdaļas 2.iedaļas ATCO.MED.A.040.punkta (f) apakšpunktā noteiktajos gadījumos, Civilās aviācijas aģentūra, ņemot vērā lidojumu drošības risku, izvērtē pretendenta veselības stāvokli un pieņem attiecīgu lēmumu.
10. Veselības apliecību izsniedz:
	1. šo noteikumu 13.1., 13.2. un 13.4.apakšpunktā minētās veselības apliecības pretendentam atbilstoši regulas Nr.1178/2011 ARA daļas vadlīniju AMC1 ARA.MED.130 punktā minētajām prasībām;
	2. šo noteikumu 13.3.apakšpunktā minētās veselības apliecības pretendentam atbilstoši regulas Nr.2015/340 ATCO.AR daļas vadlīniju AMC1 ATCO.AR.F.005 punktā minētajām prasībām;
	3. šo noteikumu 13.5.apakšpunktā minētās veselības apliecības pretendentam atbilstoši regulas Nr.1178/2011 MED daļas vadlīniju AMC1 MED.C.030 punktā minētajām prasībām.
11. Veselības apliecības derīguma termiņš ir šāds:
	1. šo noteikumu 13.1., 13.2. un 13.4.apakšpunktā minētā veselības apliecība ir derīga atbilstoši regulas Nr.1178/2011 IV pielikuma A apakšdaļas 2.iedaļas MED.A.045 punktā noteiktajam derīguma termiņam;
	2. šo noteikumu 13.3.apakšpunktā minētā apliecība ir derīga atbilstoši regulas Nr.2015/340 IV pielikuma A apakšdaļas 2.iedaļas ATCO.MED.A.045. punktā noteiktajam derīguma termiņam;
	3. šo noteikumu 13.5.apakšpunktā minētā veselība apliecība ir derīga ne ilgāk kā 24 mēnešus.
12. Veselības apliecības derīguma termiņu var samazināt atbilstoši veikto veselības pārbaužu rezultātiem, ja tie liecina, ka pretendenta veselības stāvoklis veselības apliecības derīguma termiņa laikā varētu pasliktināties. Nepieciešamību samazināt minēto termiņu izvērtē Civilās aviācijas aģentūra saskaņā ar regulas Nr.1178/2011 IV pielikuma B apakšdaļas 1.iedaļā un regulas Nr.2015/340 IV pielikuma B apakšdaļas 1.iedaļā noteikto.
13. Pēc veselības pārbaudes veikšanas 14 kalendāro dienu laikā aviācijas medicīnas eksperts vai aviācijas medicīnas centra vadītājs iesniedz Civilās aviācijas aģentūrai parakstītu ziņojumu par:
	1. pirmās klases, otrās klases, LAPL un gaisa kuģu salona apkalpes locekļu veselības apliecības pretendentu veselības pārbaudes rezultātiem atbilstoši regulas Nr.1178/2011 IV pielikuma A apakšdaļas MED.A.025 (b) (4) apakšpunktā, regulas Nr.1178/2011 ARA daļas vadlīniju AMC1 ARA.MED.135 punkta (a), (b), (c) apakšpunktā, GM1 ARA.MED.135 punkta (b) un (c) apakšpunktā minētajām prasībām;
	2. trešās klases veselības apliecības pretendentu veselības pārbaudes rezultātiem atbilstoši regulas Nr.2015/340 IV pielikuma A apakšdaļas ATCO.MED.A.025 (b) (4) apakšpunktā un regulas Nr.2015/340 ATCO.AR daļas vadlīniju AMC1 ATCO.AR.F.020 punktā minētajām prasībām.
14. Šo noteikumu 18.1. un 18.2.apakšpunktā minēto informāciju aviācijas medicīnas eksperts vai aviācijas medicīnas centra vadītājs iesniedz Civilās aviācijas aģentūrai divu darba dienu laikā gadījumos, ja pretendentam ir izsniegta izziņa par veselības apliecības atteikumu vai apturēšanu, kā arī regulas Nr.1178/2011 IV pielikuma A apakšdaļas 2.iedaļas MED.A.040.punkta (f) apakšpunktā un regulas Nr.2015/340 IV pielikuma A apakšdaļas 2.iedaļas ATCO.MED.A.040.punkta (f) apakšpunktā noteiktajos gadījumos.
15. Veselības apliecības turētājs neizmanto viņam izsniegto veselības apliecību un nekavējoties informē aviācijas medicīnas ekspertu, aviācijas medicīnas centru vai Civilās aviācijas aģentūru par viņa veselības stāvokļa izmaiņām atbilstoši regulas Nr.1178/2011 IV pielikuma A apakšdaļas 1.iedaļas MED.A.020 punktā, regulas Nr.1178/2011 MED daļas vadlīniju AMC1 MED.A.020 punktā, regulas Nr.2015/340 IV pielikuma A apakšdaļas 1.iedaļas ATCO.MED.A.020. punktā un regulas Nr.2015/340 ATCO.MED daļas vadlīniju GM1 ATCO.MED.A.020. punktā norādītajam.

#  III. Aviācijas medicīnas eksperta sertificēšana

1. Aviācijas medicīnas eksperta sertifikāta saņemšanai var pieteikties persona, kura atbilst regulas Nr.1178/2011 IV pielikuma D apakšdaļas 1.iedaļas MED.D.010 punktā un regulas Nr.1178/2011 MED daļas vadlīniju AMC1 MED.D.010 punktā minētajām prasībām.
2. Lai saņemtu aviācijas medicīnas eksperta sertifikātu, ārstniecības iestāde, kurā strādā persona, kas vēlas kļūt par aviācijas medicīnas ekspertu (turpmāk – kandidāts), rakstiski iesniedz Civilās aviācijas aģentūrā iesniegumu aviācijas medicīnas eksperta sertifikāta saņemšanai (1.pielikums).
3. Ārstniecības iestādē, kurā strādā kandidāts, jābūt šādam aprīkojumam:
	1. elektrokardiogrāfs (12 novadījumu);
	2. redzes asuma noteikšanas tabulas;
	3. krāsu redzes tabulas (izohromatiskās 24 tabulas – Išihara);
	4. perimetrs (redzes lauka noteikšanai);
	5. otorinolaringoskops;
	6. spirogrāfs;
	7. klīniski laboratorisko izmeklējumu aprīkojums (asinsainas, hemoglobīna, urīnanalīžu noteikšanai).
4. Šo noteikumu 23.7.apakšpunktā minētais aprīkojums nav nepieciešams, ja ārstniecības iestāde, kurā strādā kandidāts, nodrošina klīniski laboratorisko izmeklējumu veikšanu sertificētā laboratorijā.
5. Pēc iesnieguma saņemšanas Civilās aviācijas aģentūra pārbauda iesniegtās informācijas atbilstību šo noteikumu 21. un 23. un 24.punktā minētajām prasībām un viena mēneša laikā pieņem lēmumu par atļauju veikt veselības pārbaudes ārstniecības iestādē, izsniedzot kandidātam:
	1. aviācijas medicīnas eksperta sertifikātu atbilstoši regulas Nr.1178/2011 IV pielikuma ARA.MED.200 punktā minētajām prasībām uz regulas Nr.1178/2011 IV pielikuma ARA.MED.200 punkta (b) apakšpunktā noteikto termiņu:
		1. otrās klases, LAPL un gaisa kuģa salona apkalpes locekļa veselības apliecības pretendentu veselības pārbaužu veikšanai, ja tiek izpildītas šo noteikumu 21. un 23. un 24.punktā minētās prasības;
		2. pirmās klases, otrās klases, LAPL un gaisa kuģa salona apkalpes locekļa veselības apliecības pretendentu veselības pārbaužu veikšanai, ja tiek izpildītas šo noteikumu 21. un 23. un 24.punktā, regulas Nr.1178/2011 MED.D.015 punktā un regulas Nr.1178/2011 MED daļas vadlīniju AMC1 MED.D.015.punktā minētās prasības;
	2. aviācijas medicīnas eksperta sertifikātu atbilstoši regulas Nr.2015/340 II pielikuma F apakšdaļas 2.iedaļas ATCO.AR.F.010 punktā minētajām prasībām uz regulas Nr.2015/340 IV pielikuma C apakšdaļas ATCO.MED.C.025 punktā noteikto termiņu trešās klases veselības apliecības pretendentu veselības pārbaužu veikšanai, ja tiek izpildītas šo noteikumu 21. un 23. un 24.punktā, regulas Nr.2015/340 IV pielikuma ATCO.MED.C.010.punktā un regulas Nr.2015/340 ATCO.MED daļas vadlīniju AMC1 ATCO.MED.C.015.punktā minētās prasības.
6. Ja iesniegumā norādīta nepilnīga informācija vai ārstniecības iestādes aprīkojums neatbilst šo noteikumu prasībām, Civilās aviācijas aģentūra rakstiski pieprasa ārstniecības iestādei mēneša laikā precizēt sniegto informāciju un novērst konstatētās nepilnības.
7. Civilās aviācijas aģentūra uzrauga:
	1. regulas Nr.1178/2011 IV pielikuma GEN apakšdaļas ARA.GEN.300 un ARA.GEN.305 punktā noteiktajā kārtībā ārstniecības iestādes un aviācijas medicīnas eksperta atbilstību:
		1. šo noteikumu 21. un 23. un 24.punktā punktā minētajām prasībām, ja aviācijas medicīnas eksperts saņēmis šo noteikumu 25.1.1.apakšpunktā minēto sertifikātu;
		2. šo noteikumu 21. un 23. un 24.punktā, regulas Nr.1178/2011 IV pielikuma D apakšdaļas MED.D.015 punktā un regulas Nr.1178/2011 MED daļas vadlīniju AMC1 MED.D.015 punktā minētajām prasībām, ja aviācijas medicīnas eksperts saņēmis šo noteikumu 25.1.2.apakšpunktā minēto sertifikātu;
	2. regulas Nr.2015/340 II pielikuma C apakšdaļas ATCO.AR.C.001 un ATCO.AR.C.005 punktā noteiktajā kārtībā ārstniecības iestādes un aviācijas medicīnas eksperta atbilstību šo noteikumu 21. un 23. un 24.punktā, regulas Nr.2015/340 IV pielikuma C apakšdaļas ATCO.MED.C.010 punktā un regulas Nr.2015/340 ATCO.MED daļas vadlīniju AMC1 ATCO.MED.C.015 punktā minētajām prasībām, ja aviācijas medicīnas eksperts saņēmis šo noteikumu 25.2.apakšpunktā minēto sertifikātu.
8. Civilās aviācijas aģentūra rakstiski informē ārstniecības iestādi par termiņu, kādā novēršamas šo noteikumu 27.punktā minētās uzraudzības ietvaros konstatētās neatbilstības. Ja konstatētās neatbilstības nav novērstas, Civilās aviācijas aģentūra trīs darba dienu laikā pēc šajā punktā minētā termiņa pieņem lēmumu anulēt aviācijas medicīnas eksperta sertifikātu.
9. Ārstniecības iestāde trīs darba dienu laikā pēc paziņojuma saņemšanas par aviācijas medicīnas eksperta sertifikāta anulēšanu to nodod Civilās aviācijas aģentūrā.

# IV. Aviācijas medicīnas centra sertificēšana

1. Aviācijas medicīnas centra sertifikāta saņemšanai var pieteikties ārstniecības iestāde, kura atbilst normatīvajos aktos noteiktajām obligātajām prasībām ārstniecības iestādēm, regulas Nr.1178/2011 IV pielikuma AeMC apakšdaļas ARA.AeMC.110 punktā, regulas Nr.1178/2011 ORA daļas vadlīniju AeMC apakšdaļā minētajām prasībām, un, kuru vada aviācijas medicīnas eksperts, un kurā strādā vismaz šādi speciālisti:
	1. internists;
	2. oftalmologs;
	3. otorinolaringologs;
	4. ķirurgs;
	5. neirologs.
2. Lai saņemtu aviācijas medicīnas centra sertifikātu, ārstniecības iestāde rakstiski iesniedz Civilās aviācijas aģentūrā iesniegumu (2.pielikums).
3. Pēc iesnieguma saņemšanas Civilās aviācijas aģentūra pārbauda ārstniecības iestādes atbilstību šo noteikumu 30.punktā minētajām prasībām un viena mēneša laikā pieņem lēmumu par aviācijas medicīnas centra sertifikāta izsniegšanu.
4. Ja ārstniecības iestāde neatbilst šo noteikumu prasībām, Civilās aviācijas aģentūra rakstiski pieprasa ārstniecības iestādei noteiktā termiņā nodrošināt šo noteikumu 30.punktā noteikto prasību izpildi.
5. Aviācijas medicīnas centra sertifikātu izsniedz saskaņā ar regulas Nr.1178/2011 VII pielikuma AeMC apakšdaļas ORA.AeMC.135. punktā, ARA daļas VI pielikuma 5.papildinājumā un regulas Nr.2015/340 II pielikuma F apakšdaļas ATCO.AR.F.015. punktā minētajām prasībām.
6. Civilās aviācijas aģentūra regulas Nr.1178/2011 ARA.GEN.300, ARA.GEN.305.punktā un regulas Nr.2015/340 ATCO.AR.C.001 un ATCO.AR.C.005 punktā noteiktajā kārtībā uzrauga aviācijas medicīnas centra atbilstību šo noteikumu 30.punktā minētajām prasībām.
7. Aviācijas medicīnas centrs septiņu darba dienu laikā paziņo Civilās aviācijas aģentūrai par:
	1. izmaiņām aviācijas medicīnas ekspertu vai šo noteikumu 30.punktā minēto ārstu sastāvā;
	2. citām izmaiņām, kas atbilstoši šo noteikumu prasībām varētu būtiski ietekmēt aviācijas medicīnas centra darbību.
8. Ja šo noteikumu 35.punktā minētās uzraudzības ietvaros ir konstatētas neatbilstības šo noteikumu prasībām, Civilās aviācijas aģentūra rakstiski informē aviācijas medicīnas centru par nepieciešamību mēneša laikā novērst konstatētās neatbilstības.
9. Civilās aviācijas aģentūra pieņem lēmumu anulēt aviācijas medicīnas centra sertifikātu, ja aviācijas medicīnas centrs nav novērsis konstatētas neatbilstības vai aviācijas medicīnas centrs atsakās no sertifikāta izmantošanas.

# V. Noslēguma jautājums

1. Atzīt par spēku zaudējušiem Ministru kabineta 2010.gada 2.februāra noteikumus Nr.97 „Civilās aviācijas personāla veselības pārbaudes veikšanas, veselības apliecības izsniegšanas, aviācijas medicīnas centru un aviācijas medicīnas ekspertu sertificēšanas kārtība” (Latvijas Vēstnesis, 2010, 21.nr., 2014, 3.nr.).

Ministru prezidents M.Kučinskis

Satiksmes ministrs U.Augulis

Iesniedzējs: Satiksmes ministrs U.Augulis

Vīza: Valsts sekretārs K.Ozoliņš

21.07.2016. 10:40

2372

A.Priekulis, 67507902

aivars.priekulis@caa.gov.lv